বিভিন্ন সূত্রে জানা গেছে, একটি চক্র বিভিন্ন স্কুল-কলেজ, বিশ্ববিদ্যালয়ের শিক্ষার্থীদের মাঝেও ইয়াবা ছড়িয়ে দিয়েছে। অভিযোগ রয়েছে, এ ব্যবসার সাথে রাজনৈতিক দলের অনেকেই জড়িত রয়েছে। কতিপয় পুলিশ কর্মকর্তার সাথে তাদের রয়েছে সু-সম্পর্ক। মাদক ব্যবসার সাথে জড়িত জেনেও পুলিশ তাদের গ্রেফতার করছেন না। উভয়পক্ষ মিলেমিশে মাদকের ব্যবসা করছে বলেও অভিযোগ রয়েছে। এ ছাড়া আইন-শৃঙ্খলা বাহিনীর সোর্স পরিচয়ধারীরা ইয়াবা ব্যবসার সাথে জড়িত রয়েছে বলেও সূত্রগুলো দাবি করেছেন। ফলে ইয়াবার ভয়াবহ থাবায় যুব সমাজ আজ ক্ষতবিক্ষত। ভবিষ্যত প্রজন্মকে নিয়ে হতাশাগ্রস্থ হয়ে পরেছেন তাদের অভিভাবকরা।